Gandia aprova el pla d'actuació enfront del risc d'incendis i el conveni de tanteig i retracte de l'Ajuntament i la Generalitat
16 juny 2022

## Gandia aprova el pla d'actuació enfront del risc d'incendis i el conveni de tanteig i retracte de l'Ajuntament i la Generalitat16 juny 2022Última actualització: 10 agost 2022

![](../gestion/img/75df1c226c76554d998cf7085ab612363d923a5d8b8f2885106dc1ef8bb10c10.jpeg)  
  

Aquest matí, en el plenari de l’Ajuntament de Gandia s’ha aprovat, entre altres, el Pla d’Actuació Municipal enfront del risc d’incendis Forestals de Gandia. La finalitat és fer front a les situacions de preemergència y a les emergències per incendis forestals, dins del mateix terme municipal.

En segon lloc, es va aprovar el Conveni de col·laboració de Tanteig i Retracte entre l’Ajuntament de Gandia i la Generalitat Valenciana per a oferir una resposta àgil a les necessitats residencials del municipi mitjançant l’adquisició de vivendes per tanteig i retracte. Així, construir una xarxa de vivendes de protecció pública amb vocació de permanència, promovent la seua municipalització.

Per últim, es va aprovar el Conveni d’Incorporació de personal de la Generalitat en la oficina Xaloc de l’entitat local per tal de proveir un espai imprescindible per a la ubicació d’un funcionari de l’entitat autonòmica, les funcions del qual estaran directament vinculades a l’execució i seguiment de les actuacions previstes en el programa temporal de suport en la tramitació d’ajudes derivades del Pla de Recuperació, Transformació i Resiliència en execució del Next Generation.